
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 14Ps/15/2025 8725202465 04. 09. 2025 JUDr. Marián Furman ECLI:SK:OSPP:2025:8725202465.2
ROZSUDOK V MENE SLOVENSKEJ REPUBLIKY Okresný súd Poprad, sudca JUDr. Marián Furman, v opatrovanskej veci: A. B., nar. XX.XX.XXXX, trvale bytom C. XX/X, XXX XX D., t. č. Centrum sociálnych služieb C. E. F., C. XX/X, XXX XX D., zastúpená procesným opatrovníkom: G. H. I., vyšší súdny úradník Okresného súdu Poprad, v konaní začatom na návrh: Centrum sociálnych služieb C. E. F., C. XX/X, XXX XX D., o schválenie právneho úkonu, takto rozhodol: I. S c h v a ľ u j e právny úkon, ktorý urobil opatrovník Centrum sociálnych služieb C. E. F. D. pri uzatvorení Kúpnej zmluvy zo dňa 27.06.2025 v prospech kupujúcich H. J. E., K. E., nar. XX.XX.XXXX, bytom E. XXX/XX, XXX XX K. a G. C. E., K. L., nar. XX.XX.XXXX, bytom E. XXX/XX, XXX XX K., na základe ktorej predávajúci A. B. odpredáva za kúpnu cenu 65 667,- EUR nehnuteľnosti, ktorých je podielovým spoluvlastníkom a ktoré sú zapísané v katastri nehnuteľností vedených M. N. E., katastrálny odbor, na liste vlastníctva č. XXX, okres E., obec O. F., katastrálne územie F. P. pod poradovým číslom B31. II. Žiaden z účastníkov n e m á n á r o k na náhradu trov konania. odôvodnenie: 1. Tunajšiemu súdu bol dňa 07.07.2025 doručený návrh na schválenie právneho úkonu za osobu obmedzenú v spôsobilosti na právne úkony, v ktorom navrhovateľ uviedol, že Rozsudkom Okresného súdu v Poprade číslo 15Ps/21/2022 - 23 zo dňa 28.02.2023 právoplatný 13.03.2023 bola menovaná A. B. obmedzená v spôsobilosti na právne úkony. Okresný súd v Poprade Rozsudkom číslo 14Ps/2/2013-43 zo dňa 25.03.2014, právoplatný dňom 10.05.2014 ustanovil menovanej za opatrovníka Centrum sociálnych služieb Domov pod Tatrami v Batizovciach. V zmysle Rozsudku Okresného súdu Poprad č. 10Ps/17/2021 - 13 zo dňa 03.03.2022, právoplatný dňa 22.03.2022 v spojení s opravným Uznesením Okresného súdu Poprad č. 10Ps/17/2021 - 18 zo dňa 30.05.2022, právoplatné dňa 16.6.2022, bol schválený právny úkon a to Dohoda o vyporiadaní dedičstva, ktorú dňa 12.8.2022 uzavrela Zora Součková v konaní pred notárom č. k. 10D/109/2021 v dedičskom konaní po zomrelom otcovi G. B.. Podľa uvedenej dohody A. B. nadobudla do svojho vlastníctva nehnuteľnosti evidované na liste vlastníctva číslo XXX pod poradovým číslo B31, v obci Vysoké Tatry, časť Tatranská Lomnica, okres E., k. ú. F. P.: - BYT: vchod č. 0, na 3. poschodí, byt č. 8, v bytovom dome súpisné číslo 14185, postavenom na parcele registra „C", parcelné číslo 259/21 v podiele 1/3 z celku, - Spoluvlastnícky podiel priestoru na spoločných častiach a spoločných zariadeniach bytového domu a na príslušenstve, uvedenom v článku II. kúpnej zmluvy o veľkosti 6835/65400-in, - Spoluvlastnícky podiel k pozemku parcely registra „C", druh pozemku Zastavané plochy a nádvoria, parcelné číslo 259/21 o výmere 192 m2 o veľkosti 6835/65400-in. Opatrovník urobil právny úkon pri uzatvorení Kúpnej zmluvy zo dňa 27.06.2025 v prospech kupujúcich H. J. E., K. E., nar. XX.XX.XXXX, bytom E. XXX/XX, XXX XX K. a G. C. E., K. L., nar. XX.XX.XXXX, bytom
E. XXX/XX XXX XX K.. Na základe kúpnej zmluvy predávajúci A. B. odpredáva kupujúcim za kúpnu cenu 65 667,- EUR (slovom šesťdesiatpäťtisícšesťstošesťdesiatsedem eur) nehnuteľnosti, ktorých je podielovým spoluvlastníkom, a ktoré sú zapísané v katastri nehnuteľností, vedených Okresným úradom Poprad, katastrálny odbor, na liste vlastníctva č. XXX, pod poradovým číslo B31, nachádzajúce sa v obci Vysoké Tatry, časť Tatranská Lomnica, okres E., k. ú. F. P.: - BYT: vchod č. 0, na 3. poschodí, byt č. 8, v bytovom dome súpisné číslo 14185, postavenom na parcele registra „C", parcelné číslo 259/21 v podiele 1/3 z celku, - Spoluvlastnícky podiel priestoru na spoločných častiach a spoločných zariadeniach bytového domu a na príslušenstve, uvedenom v článku I1. kúpnej zmluvy o veľkosti 6835/65400-in, - Spoluvlastnícky podiel k pozemku parcely registra „C", druh pozemku Zastavané plochy a nádvoria, parcelné číslo 259/21 o výmere 192 m2 o veľkosti 6835/65400- in. Návrh odôvodnil tým, že A. B. od svojho nástupu do zariadenia, t. j. od 13.06.1996 predávané nehnuteľnosti a byt neužíva a ich predaj je v prospech menovanej. Finančné prostriedky získané z predaja nehnuteľností zlepšia jej finančnú situáciu vzhľadom na to, že dôchodok vo výške 400,10 € mesačne jej nepostačuje na platenie úhrady za sociálnu službu v plnej výške. Z toho dôvodu mesačne platí časť úhrady z majetku, posudzovaného v zmysle § 42 ods. 10 zákona o sociálnych službách, priemerne vo výške 87,29 €, následkom čoho finančné prostriedky p. B. prejavili postupne klesajúci charakter. 2. K návrhu bola priložená Kúpna zmluva zo dňa 27.06.2025. 3. Dňa 15.07.2025 sa na tunajší súd dostavila zamestnankyňa Centra sociálnych služieb C. E. F. O. D., ktorá uviedla, že pani A. B. je ich zverenkyňou, podali návrh ako opatrovník na schválenie právneho úkonu za opatrovankyňu, predložili predmetnú kúpnu zmluvu a dňa 15.07.2025 predložili aj kúpnu zmluvu medzi ďalšími dvoma spoluvlastníkmi predmetnej nehnuteľnosti a taktiež znalecký posudok, z ktorého sa zisťuje, že všeobecná hodnota predávajúcej nehnuteľnosti v celku bola stanovená na 220 000,- eur. Uvedená kúpna zmluva a znalecký posudok, ktorú predložili sa založili do spisu. Zároveň uviedla, že A. B. má na osobnom účte 1 661,- eur a na analytickom konte 326,28 eur. Dôchodok dostáva 400,10 eur. Dôchodok nepostačuje na krytie pobytu. Je slobodná, bezdetná. Sestry ju navštevujú a sú s ňou v kontakte. Okrem tohto nehnuteľného majetku, ktorý je predmetom konania, menovaná nemá iný majetok. Predaj nehnuteľnosti sa realizoval cez realitnú spoločnosť Atonia, Košice. Ešte uviedla, že v minulosti bolo vedené konanie o schválenie právneho úkonu pri predaji garáže v roku 2023. 4. Dňa 30.07.2025 bolo tunajšiemu súdu doručené doplnenie návrhu, v ktorom bolo uvedené, že navrhovateľ dopĺňa návrh o Dohodu o sprostredkovaní predaja nehnuteľnosti, nimi podpísanú dňa 23.07.2024 so spoločnosťou A REALITY Košice s.r.o., Južná trieda 31, 040 01 Košice. Kópiu dohody priložili v prílohe. Rovnako pripojili aj Zmluvu o sprostredkovaní podpísanú v deň podpisu Kúpnej zmluvy, kde je uvedená kúpna cena a provízia za akú sa predaj realizuje. Zároveň oznámili, že podľa informácie maklérky spol. ATOMIA (A REALITY Košice s.r.o.), kúpna cena bytu č. 8 nevychádza zo znaleckého posudku č. 68/2023 zo dňa 09.05.2023, teda byt sa nepredáva za cenu, ktorá je uvedená v znaleckom posudku, t. j. 191 502,33 € ani za cenu uvedenú v znaleckom posudku č. 4/2025 zo dňa 20.01.2025, kedy bol byt ohodnotený na sumu 189 000,- € a pri ponukovej cene bytu sa tiež nevychádza zo znaleckého posudku. Cena bytu uvedená v znaleckom posudku je adekvátna stavu bytu, v akom sa nachádzal v čase obhliadky. Predmetný byt č. 8 sa nachádza v bytovom dome na 3. poschodí bez výťahu, je potrebná rekonštrukcia bytu, ktorá by zahŕňala nové kúrenie vzhľadom na to, že vykurovacie telesá (radiátory) nie sú inštalované správne (sú nachýlené), vykurovacie rozvody sú vedené nad povrchom stien, potrebné sú nové elektrické rozvody. Podľa informácií z realitnej kancelárie mal celkový stav bytu, absencia výťahu, potreba rekonštrukcie a skutočnosť, že predaj bytu je podmienený schválením právneho úkonu súdom, vplyv na ponuky, ktoré prichádzali od jednotlivých záujemcov a ktoré boli vo výškach od 180 000,- € do 190 000,- €. Kúpna cena bytu uvedená v kúpnej zmluve je vyššia ako cena v znaleckom posudku a to 197 000,- € v čistom, teda bez sprostredkovateľskej provízie a cena za 1/3 podielu pre pani A. B. je 65 667,- €. 5. Dňa 12.08.2025 bolo tunajšiemu súdu doručené vyjadrenie osoby obmedzenej v spôsobilosti na právne úkony k návrhu, v ktorom bolo uvedené, že súhlasí s predajom bytu, aby mala peniaze platiť úhradu za sociálnu službu v Centre sociálnych služieb C. E. F. O. D. a aby mala peniaze pre seba. Noví ľudia môžu bývať v byte. Súhlasí s cenou 65 667,- eur a chce ju vyplatiť na účet v banke.
6. Súd vo veci nariadil pojednávanie, ktorého sa zúčastnil navrhovateľ a procesný opatrovník. Osoba obmedzená v spôsobilosti na právne úkony sa pojednávania nezúčastnila, avšak svoju neúčasť riadne a včas ospravedlnila a zároveň vyjadrila súhlas s prejednaním veci v jej neprítomnosti. Súd teda vykonal pojednávanie v jej neprítomnosti s poukazom na § 180 zákona č. 160/2015 Z. z. Civilný sporový poriadok v znení neskorších predpisov (ďalej len „CSP“). 7. Na pojednávaní sa súd oboznámil s vyššie uvedenými listinnými dôkazmi. 8. Navrhovateľ na pojednávaní zotrval na písomne podanom návrhu a žiadal právny úkon schváliť. 9. Procesný opatrovník doporučil právny úkon schváliť. 10. Podľa § 26 zákona č. 40/1964 Zb. Občiansky zákonník v znení neskorších predpisov (ďalej len „OZ“), pokiaľ fyzické osoby nie sú spôsobilé na právne úkony, konajú za ne ich zákonní zástupcovia. 11. Podľa § 27 ods. 2 OZ, zákonným zástupcom fyzickej osoby, ktorú súd rozhodnutím pozbavil spôsobilosti na právne úkony alebo ktorej spôsobilosť na právne úkony súd rozhodnutím obmedzil, je súdom ustanovený opatrovník. 12. Podľa § 28 OZ, ak zákonní zástupcovia sú povinní aj spravovať majetok tých, ktorých zastupujú, a ak nejde o bežnú vec, je na nakladanie s majetkom potrebné schválenie súdu. 13. V danom prípade uzatvorenie Kúpnej zmluvy, predmetom ktorej je prevod vlastníckych práv k nehnuteľnostiam, predstavuje právny úkon, ktorý presahuje rámec bežného zastupovania. Súd právny úkon schválil, nakoľko nie je v rozpore so záujmom osoby obmedzenej v spôsobilosti na právne úkony a zároveň mal súd z vykonaného dokazovania za preukázané, že predmetný právny úkon je v jej prospech. Od nástupu do Centra sociálnych služieb C. E. F. O. D. od roku 1996 osoba obmedzená v spôsobilosti na právne úkony spomínané nehnuteľnosti neužíva a ich predaj je v jej prospech, nakoľko finančné prostriedky získané z predaja nehnuteľností zlepšia jej finančnú situáciu vzhľadom na to, že dôchodok jej nepostačuje na platenie úhrady za sociálnu službu v plnej výške. Súd uvádza, že osoba obmedzená v spôsobilosti na právne úkony za svoj podiel dostáva zodpovedajúcu finančnú hodnotu. Na základe týchto skutočností súd právny úkon schválil. 14. O trovách rozhodol podľa § 52 CMP. Poučenie: Proti tomuto rozsudku je prípustné odvolanie do 15 dní odo dňa jeho doručenia a to prostredníctvom tunajšieho súdu na Krajský súd v Prešove. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní.
Ak odvolanie neobsahuje odvolacie dôvody alebo ak sú odvolacie dôvody nezrozumiteľné, súd vyzve odvolateľa na doplnenie odvolacích dôvodov. V odvolacom konaní možno uvádzať nové skutkové tvrdenia a predkladať nové dôkazné návrhy.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2025:8725202465.2 (dáta aktuálne k 14. 11. 2026). Záväzné je znenie zverejnené súdom.




